**OSJEČKO-BARANJSKA ŽUPANIJA**

GIMNAZIJA BELI MANASTIR

Klasa: 602-03/19-01

Urbroj: 2100-21/19-01-188

GODIŠNJE IZVJEŠĆE ZA ŠKOLSKU GODINU 2018./2019.

Beli Manastir, kolovoz 2019.

**UVOD**

Nastava se odvijala od 3. rujna 2018. do 14. lipnja (za maturante do 22. svibnja) 2019.

Prvo je polugodište završilo 21. prosinca 2018.

Drugo je polugodište započelo 14. siječnja 2019.

Zimski je odmor trajao od 24. prosinca 2018. do 11. siječnja 2019. , a proljetni od 18. do 26. travnja 2019.

Sukladno odluci Nastavničkoga vijeća, 2. studenoga 2018. bio je nenastavni dan.

Satnica iz svih predmeta potpuno je ostvarena. Iz pojedinih predmeta ima po nekoliko sati viška, što će biti prikazano u nastavku ovoga dokumenta.

Nastava se odvijala u jutarnjoj smjeni. Po potrebi, dio je sadržaja ostvarivan u poslijepodnevnim satima ili subotom.

**POPIS ZAPOSLENIKA**

**Pedagoško-razvojna služba:**

|  |  |  |
| --- | --- | --- |
| IME I PREZIME | STRUČNA SPREMA | RADNO MJESTO |
| Veljko Frank | VSS | Ravnatelj |
| Nina Savić | VSS | Pedagoginja |
| Mirta Burcar\* | VSS | Knjižničarka |
| Valerija Prangart\* | VSS | Knjižničarka |

Mirta Burcar radi puno radno vrijeme (40 sati tjedno) umjesto Kristine Vinojčić Tota koja je na rodiljnom dopustu. Valerija Prangart radi 20 sati tjedno, kako je ranije radila Mirta Burcar.

**Nastavnici (na kraju nastavne godine) :**

|  |  |  |
| --- | --- | --- |
| IME I PREZIME | STRUČNA SPREMA | RADNO MJESTO |
| Janja Matijević | VSS | Prof. Hrvatskoga jezika |
| Sanja Zagorščak | VSS | Prof. Hrvatskoga jezika |
| Iboja Berdalović | VSS | Prof. Matematike |
| Ljiljana Jeftimir | VSS | Prof. Matematike i Informatike |
| Olgica Urošević | VSS | Prof. Engleskoga jezika |
| Klara Bošnjaković | VSS | Prof. Engleskoga jezika |
| Tamara Bukalo | VSS | Prof. Njemačkoga jezika |
| Anica Novokmet | VSS | Prof. Biologije |
| Dubravka Radić | VSS | Prof. Kemije |
| Sofija Radojčić | VSS | Prof. Kemije |
| Vjekoslav Sučić | VSS | Prof. Povijesti |
| Vlasta Kajtar | VSS | Prof. T. Z. K. |
| Vladimir Bukalo | VSS | Prof. T. Z. K. |
| Helena Čičin\* | VSS | Prof. Etike, Filozofije, Logike i Politike i gospodarstva |
| Krunoslav Vukelić\* | VSS | Prof. Sociologije |
| Ivana Knezović\*\* | VSS | Prof. Fizike |
| Ivana Marijančević | VSS | Vjeroučiteljica |
| Slobodan Gajdašević | VSS | Vjeroučitelj |
| Suzana Vencl | VSS | Prof. Glazbene umjetnosti |
| Tomislav Livaja | VSS | Prof. Likovne umjetnosti |
| Radomir Milovac\*\*\* | VSS | Prof. Psihologije |
| Ana Mari Blažević | VSS | Prof. Latinskoga jezika |
| Goran Ledenčan\*\*\*\* | VSS | Prof. Geografije |
| Senka Zundanović | VSS | Prof. Srpskoga jezika |
| Nina Savić | VSS | Prof. Talijanskoga jezika |

\*Helena Čičin i Krunoslav Vukelić zamjenjuju Bratislavu Bosić, profesoricu društvenih predmeta, koja je na dugotrajnom bolovanju.

\*\*Ivana Knezović zamjenjuje Maju Bratuševac koja je na rodiljnom dopustu.

\*\*\*Radomir Milovac zamjenjuje Anastaziju Kalčić koja je također na rodiljnom dopustu.

\*\*\*\*Goran Ledenčan zamjenjuje Nevenu Beuk Kovačević (rodiljni dopust) .

**Administrativno-tehničko osoblje:**

|  |  |  |
| --- | --- | --- |
| IME I PREZIME | STRUČNA SPREMA | RADNO MJESTO |
| Adela Pligl\* | VSS | Tajnik |
| Aleksandra Bare  | SSS | Voditeljica računovodstva |
| Ivan Mazur | VSS | Administrator |

\*Adela Pligl zamjenjuje Vedranu Bagarić Glavan koja koristi rodiljni dopust.

**Pomoćno osoblje:**

|  |  |  |
| --- | --- | --- |
| IME I PREZIME | STRUČNA SPREMA | RADNO MJESTO |
| Jovanka Hazenauer | SSS | Spremačica |
| Katica Smolčić | SSS | Spremačica |
| Savo Đurđević | SSS | Domar |

**UČENICI (stanje na kraju nastavne godine)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Odjel** | **Uk.** | **M.** | **Ž.** | **RKT.vj.** | **Prav.vj.** | **Etika** | **I.** | **II.** |
| **E.** | **NJ.** | **E.** | **NJ.** |
| 1.E | 19 | 9 | 10 | 13 | 4 | 2 | 19 | 0 | 0 | 19 |
| 2.E | 13 | 0 | 13 | 12 | 0 | 1 | 13 | 0 | 0 | 13 |
| 2.O | 12 | 3 | 9 | 3 | 7 | 2 | 9 | 3 | 3 | 9 |
| Uk. | 25 | 3 | 22 | 15 | 7 | 3 | 22 | 3 | 3 | 22 |
| 3.E | 16 | 10 | 6 | 11 | 3 | 2 | 16 | 0 | 0 | 16 |
| 3.O | 21 | 8 | 13 | 12 | 2 | 7 | 16 | 5 | 5 | 16 |
| Uk. | 37 | 18 | 19 | 23 | 5 | 9 | 32 | 5 | 5 | 32 |
| 4.E | 13 | 5 | 8 | 7 | 1 | 5 | 13 | 0 | 0 | 13 |
| 4.O | 12 | 4 | 8 | 9 | 0 | 3 | 12 | 0 | 0 | 12 |
| Uk. | 25 | 9 | 16 | 16 | 1 | 8 | 25 | 0 | 0 | 25 |
| **Sveuk.** | **106** | **39** | **67** | **67** | **17** | **22** | **98** | **8** | **8** | **98** |
| **%** | **100** | **37** | **63** | **63** | **16** | **21** | **93** | **7** | **7** | **93** |

U razrednom odjelu 1. E, na početku je godine bilo 20 učenika. No, jedna se učenica tijekom školske godine ispisala radi prelaska u drugu školu.

U 3. O ove se školske godine upisao 21 učenik. Tijekom godine, jedna je učenica prešla u našu školu, a druga se ispisala, tako da je nastavnu godinu završio isti broj učenika ovoga razrednog odjela.

**IZBORNA I FAKULTATIVNA NASTAVA**

Glede izbornih predmeta, učenici drugog razreda ove su godine birali Engleski jezik, učenici trećeg razreda Tjelesnu i zdravstvenu kulturu, a učenici četvrtog razreda Matematiku.

Učenici koji su to željeli, fakultativno su njegovali srpski ili učili talijanski jezik. Polaznici nastave Srpskoga jezika, radili su podijeljeni u dvije skupine, a svaka je skupina imala po dva sata, dakle, ukupno četiri. Svi su zainteresirani učenici nastavu Talijanskoga jezika slušali zajedno i to dva sata tjedno.

**OSVARENJE SATI U NASTAVI**

|  |  |  |  |
| --- | --- | --- | --- |
| **odjel** | **planirano** | **ostvareno** | **razlika** |
| 1.E | 1337 | 1351 | + 14 |
| 2.E | 1249 | 1267 | + 18 |
| 2.O | 1502 | 1547 | + 45 |
| 3.E | 1415 | 1427 | + 12 |
| 3.O | 1601 | 1612 | + 11 |
| 4.E | 1167 | 1168 | + 1 |
| 4.O | 1190 | 1201 | + 11 |
| **ukupno** | **9461** | **9573** | **+ 113** |

**PREGLED USPJEHA I IZOSTANAKA NA KRAJU NASTAVNE GODINE**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Odjel** | **Br.uč.** | **Br.negocj.** | **5** | **4** | **3** | **2** | **1/1** | **1/2** | **1/3** | **N** | **Opr.** | **Neo.** | **Srednja ocj.odjela** |
| 1.E | 19 | 11 | 3 | 8 | 5 | 0 | 1 | 1 | 1 | 0 | 2321 | 10 | 3,58 |
| 2.E | 13 | 2 | 4 | 7 | 1 | 0 | 0 | 1 | 0 | 0 | 1727 | 47 | 4,09 |
| 2.O | 12 | 2 | 4 | 4 | 3 | 0 | 0 | 1 | 0 | 0 | 2103 | 43 | 3,81 |
| 3.E | 16 | 1 | 4 | 9 | 2 | 0 | 1 | 0 | 0 | 0 | 1761 | 17 | 4,03 |
| 3.O | 21 | 2 | 9 | 10 | 1 | 0 | 0 | 1 | 0 | 0 | 3340 | 35 | 4,13 |
| 4.E | 13 | 0 | 6 | 4 | 3 | 0 | 0 | 0 | 0 | 0 | 1274 | 18 | 4,21 |
| 4.O | 12 | 0 | 4 | 4 | 4 | 0 | 0 | 0 | 0 | 0 | 1595 | 53 | 3,92 |
| **Uk.** | **106** | **18** | **34** | **46** | **19** | **0** | **2** | **4** | **1** | **0** | **14121** | **223** | **3,97** |

Najvišu srednju ocjenu u školi ima 4. E, kao i najviši udio odličnih učenika (46 %) . U školi je najviše vrlo dobrih učenika (43 %) .

Učenici su izostali svega 14344 sata, tj. 134 po učeniku, 132 opravdana, a 2 neopravdana po učeniku.

Jedna je učenica prvog razreda završila nastavnu godinu sa šest negativnih ocjena: Engleski jezik, Njemački jezik, Latinski jezik, Povijest, Kemija i Biologija. Također iz šest predmeta, nije bila ocijenjena te je upućena na predmetne ispite: Hrvatski jezik, Matematika, Tjelesna i zdravstvena kultura, Geografija, Likovna umjetnost i Informatika. Majka učenice zatražila je da njezina kći polaže ispite pred povjerenstvom iz svih predmeta iz kojih je negativno ocijenjena, što joj je i omogućeno. Nakon predmetnih ispita iz Hrvatskoga jezika, Matematike i Informatike, iz ovih joj je predmeta zaključena ocjena dovoljan, a iz Tjelesne i zdravstvene kulture dobar. Iz Likovne umjetnosti i Geografije dobila je nedovoljan. Na ispitima pred povjerenstvom potvrđene su postojeće zaključne (negativne) ocjene. Na ovaj je način učenica izgubila godinu s osam negativnih ocjena te se upućuje na ponavljanje razreda.

Učenik 2. O na kraju je nastavne godine ostao neocijenjenim iz Biologije, no, predmetni je ispit uspješno položio.

Nakon nastavne je godine šestero učenika upućeno na dopunski rad. Nakon dopunskog rada, svi su zadovoljili te nije bilo upućenih na popravne ispite.

**NEGATIVNE OCJENE S OBZIROM NA NASTAVNE PREDMETE ZAKLJUČENE NA KRAJU NASTAVNE GODINE**

|  |  |
| --- | --- |
| PREDMET | BROJ NEGATIVNIH OCJENA |
| Povijest | 4 |
| Njemački jezik | 3 |
|  Hrvatski jezik | 2 |
| Matematika | 2 |
| Likovna umjetnost | 2 |
| Geografija | 1 |
| Engleski jezik | 1 |
| Biologija | 1 |
| Latinski jezik | 1 |
| Kemija | 1 |
| **ukupno** | **18** |

**PEDAGOŠKE MJERE**

|  |  |  |  |  |  |
| --- | --- | --- | --- | --- | --- |
| ODJEL | POHVALA R. V. | POHVALA N. V. | OPOMENA RAZREDNIKA | UKOR R. V.  | OPOMENA PRED ISKLJUČENJE |
| 1.E | 3 | 0 | 0 | 0 | 0 |
| 2.E | 4 | 0 | 0 | 0 | 0 |
| 2.O | 4 | 0 | 0 | 2 | 0 |
| 3.E | 3 | 1 | 20 | 1 | 0 |
| 3.O | 9 | 0 | 15 | 1 | 0 |
| 4.E | 4 | 2 | 0 | 0 | 0 |
| 4.O | 4 | 0 | 6 | 0 | 0 |
| **ukupno** | **31** | **3** | **41** | **4** | **0** |

Posebno ističemo učenice koje je Nastavničko vijeće pohvalilo zbog prosjeka 5,00: Romanu Ljepojević (3. E) te Anju Ćuk i Leu Vadas (4. E) .

**DRŽAVNA MATURA**

Održana su oba roka državne mature.

Budući da su svi maturanti uspješno završili nastavnu godinu, svi su pristupili ljetnomu roku mature. Osim njih, pristupile su mu i tri prošlogodišnje maturantice koje su polagale Engleski jezik, odnosno Matematiku, ovisno što nisu uspjele položiti prošle školske godine.

Članovi Školskoga ispitnog povjerenstva bili su: ravnatelj Veljko Frank, ispitna koordinatorica Ljiljana Jeftimir, zamjenica koordinatorice Tamara Bukalo te profesori Anica Novokmet, Vjekoslav Sučić i Sanja Zagorščak.

U ljetnom je roku pravilnost provođenja mature u našoj školi provjerila nadzornica Nacionalnoga centra za vanjsko vrednovanje obrazovanja.

**ZNAČAJNA POSTIGNUĆA**

Sljedeća tablica prikazuje prva tri mjesta na županijskim natjecanjima:

|  |  |  |  |  |
| --- | --- | --- | --- | --- |
| NATJECANJE | UČENIK | ODJEL | PLASMAN | MENTOR |
| Kemija | Josip Kovač | 3.O | 3. | Dubravka Radić |
| LiDraNo | Sara Ivković | 4.E | zapažena | Sanja Zagorščak |
| LiDraNo | Tea Šteković | 4.E | zapažena | Sanja Zagorščak |
| Matematika | Josip Kovač | 3.O | 1. | Iboja Berdalović |
| Osnove informatike | Ivan Kovač | 3.O | 1. | Ljiljana Jeftimir |
| Osnove Informatike | Josip Kovač | 3.O | 2. | Ljiljana Jeftimir |
| Programiranje | Matej Jakopec | 4.O | 1. | Ljiljana Jeftimir |

Ivan i Josip sudjelovali su na državnim natjecanjima iz Informatike, odnosno Matematike. Ivan je ostvario izvrsno treće mjesto u Republici Hrvatskoj u kategoriji ,,Osnove informatike“.

Još je mnogo učenika sudjelovalo na županijskim natjecanjima u znanju i na sportskim natjecanjima.

**ODGOJNO-OBRAZOVNI RAD I AKTIVNOSTI ŠKOLE**

Na početku školske godine, svi su nastavnici predali pedagoginji operativne programe rada.

Predsjednici školskih aktiva također su joj predali planove rada aktiva. U skladu s tim planovima, obilježavali smo različite značajne prigode.

Godišnji plan i program rada najvećim je dijelom ostvaren. Pojedine aktivnosti koje iz određenih razloga nisu ostvarene, bit će navedene u osvrtu na ostvarenje Školskoga kurikuluma.

Neke smo prigode obilježili na poseban način. Npr. Dane zahvalnosti za plodove zemlje obilježili smo skupljanjem pomoći potrebitima u suradnji s udrugom ,,Prijatelji svetog Martina“ .

Tijekom godine vođena je evidencija izvannastavnih aktivnosti.

Profesori su uspješno pripremali zainteresirane učenike za natjecanja te su naši učenici i ove godine bili uspješni i na sportskim natjecanjima i na natjecanjima u znanju.

Sudjelovali su u stručnim usavršavanjima. Pripremajući se za projekt ,,Škola za život“ , profesori su se također stručno usavršavali, a u suradnji s Ministarstvom znanosti i obrazovanja poduzete su aktivnosti dodatnog opremanja kabineta biologije, informatike i fizike.

Sudjelovali smo u UNICEF-ovoj akciji ,,Škole za Afriku i Aziju“ te u prikupljanju plastičnih čepova za oboljele od leukemije i limfoma. Koordinatorica je bila pedagoginja, a prikupljanje čepova provodilo se u suradnji s policijskom upravom.

U listopadu u suradnji s udrugom ,,Sve za nju“ , upriličili smo akciju ,,Ružičasti listopad“ u koju su se uključili: Grad Beli Manastir, klub žena liječenih na dojci ,,Mama“ te zdravstveno osoblje iz Beloga Manastira i Osijeka. Cilj akcije bio je potaknuti prevenciju bolesti dojke. Akcijom je koordinirala pedagoginja u suradnji s razrednicima 3. E i 3. O.

U suradnji s Vijećem srpske nacionalne manjine, organiziran je za zainteresirane učenike u pratnji profesora jednodnevni izlet u Novi Sad, Sremske Karlovce i Sremsku Kamenicu te jednodnevni posjet sajmu knjiga u Beogradu.

U studenom, prijavili smo se na natječaj zaklade Marina Čilića za opremanje kabineta Biologije, Kemije i Fizike (pedagoginja i profesorica Informatike) . Bili smo uspješni i dobili donaciju zaklade, čemu je uvelike doprinijela i višegodišnja uspješnost naših učenika na županijskim i državnim natjecanjima.

Od Ministarstva znanosti i obrazovanja dobili smo 10 700 kuna koje smo upotrijebili za opremanje učionica Kemije, Biologije, Fizike i Matematike. Određena su sredstva također uplaćena za opremanje knjižnice (lektira) .

Također u studenom, naši su se učenici pod vodstvom profesorice Informatike uključili u natjecanje u računalnom razmišljanju i logičkim zadatcima ,,Dabar“ .

Učenici 3. O snimili su spot i na taj način sudjelovali u natjecanju ,,Ovaj put glasam“ kojim se željelo potaknuti građane na izlazak na izbore za Europski parlament. Ostvarili su vrlo dobar plasman.

U siječnju, u sklopu programa Erasmus + , pedagoginja i predsjednica Vijeća učenika sudjelovale su na trodnevnim radionicama u Zadru u organizaciji Mreže mladih Hrvatske.

U ožujku, u suradnji s Romskim resursnim centrom, a u sklopu nastave Etike, učenici su uz pomoć predmetne profesorice i pedagoginje postavili izložbu fotografija poznatih osoba romskoga porijekla ,,Otvoreni romski muzej“ . Otvorenje izložbe bilo je medijski popraćeno, a odazvali su mu se i zamjenik gradonačelnika Beloga Manastira, predstavnici nevladinih udruga i mnogi drugi gosti. Nakon otvaranja izložbe upriličen je domjenak.

U travnju, prof. Sučić i prof. Radojčić vodili su zainteresirane učenike na višednevnu ekskurziju u Češku.

Naši su učenici sudjelovali u prosvjedu ,,Petak za budućnost“ , s ciljem podizanja svijesti o potrebi zaštite okoliša. U Belom Manastiru, upravo su učenici gimnazije bili njegovim glavnim organizatorima.

Krajem nastavne godine, naši su učenici gostovali u osnovnim školama Baranje predstavljajući našu školu.

Provodila se nastava Zdravstvenog i Građanskog odgoja te profesionalno informiranje u sklopu kojeg su predstavnici različitih fakulteta i visokih učilišta posjećivali našu školu.

Predstavnici MUP-a održali su maturantima predavanje o sigurnosti u prometu.

Dan škole obilježen je 22. svibnja, neformalnim druženjem uz domjenak i glazbu u nastavno-sportskoj dvorani.

U kolovozu, učenici trećeg razreda su sa svojim razrednicima bili na maturalnoj ekskurziji u Španjolskoj, kako je i planirano.

Tijekom godine, surađivali smo:

* s Ministarstvom znanosti i obrazovanja
* s Gradom Belim Manastirom
* s Osječko-baranjskom županijom
* s Agencijom za odgoj i obrazovanje
* s MUP-om
* s Domom zdravlja Beli Manastir
* sa Zavodom za javno zdravstvo
* sa školama grada i županije
* s udrugom ,,Prijatelji svetog Martina“
* s Mrežom mladih Hrvatske
* s udrugom ,,Sve za nju“
* s predstavnicima medija: Glas Slavonije, Radio-Baranja, radio Banska Kosa, Baranjamedija.hr
* s Vijećem srpske nacionalne manjine
* s predstavnicima Europske unije
* s CISOK-om
* s raznim fakultetima i visokim učilištima
* s Gradskom knjižnicom Beli Manastir
* s Hrvatskim školskim športskim savezom.

**OSTVARENJE ŠKOLSKOGA KURIKULUMA**

Veći je dio Školskoga kurikuluma realiziran. Ono što nije ostvareno odnosi se na neke planirane izlete za koje učenici nisu pokazali dovoljan interes pa nisu realizirani jer je manjak interesa generirao povećanje troškova putovanja.

Ove je godine naša škola nastavila s višegodišnjom volonterskom aktivnošću održavanja radionica u belomanastirskoj jedinici dječjega doma ,,Klasje“ . Dogovorili smo s Gradom Belim Manastirom da u prosincu daruje korisnicima televizor. Nositeljica aktivnosti bila je pedagoginja.

Kako je već ranije spomenuto, u suradnji s udrugom ,,Sve za nju“ , organizirali smo akciju ,,Ružičasti listopad“ u svrhu prevencije bolesti dojke.

U prosincu su profesorice Matematike Iboja Berdalović i Ljiljana Jeftimir organizirale večer matematike u našoj školi, odnosno neformalno ugodno druženje uz zanimljive matematičke zadatke.

Profesorica Geografije Nevena Beuk Kovačević organizirala je s učenicima prvog razreda ,,potragu za blagom“ , odnosno uvježbavanje snalaženja pomoću topografske karte terenskom nastavom.

Profesor Likovne umjetnosti Tomislav Livaja i profesorica Fizike Ivana Knezović organizirali su u prosincu posjet zagrebačkomu adventskom sajmu, izložbi reprodukcija Vladimira Becića, Muzeju torture, Arheološkomu muzeju te predstavi u kazalištu ,,Kerempuh“ .

Profesor Povijesti Vjekoslav Sučić i profesorica Kemije Sofija Radojčić u travnju su organizirali trodnevnu ekskurziju u Češku.

**PROVEDBA ŠKLSKOG PREVENTIVNOG PROGRAMA**

U našoj se školi u skladu s važećim odlukama Ministarstva znanosti i obrazovanja provodila nastava Zdravstvenoga i Građanskoga odgoja.

Nastava Građanskoga odgoja uglavnom se odvijala u sklopu predmetnih i međupredmetnih kurikuluma i realizacijom pojedinih nastavnih jedinica. Zdravstveni se odgoj uglavnom odvijao na satima razrednika, a planirane i ostvarene nastavne jedinice obuhvaćale su prevenciju ovisnosti te nasilnog i rizičnog ponašanja, prehrambenih poremećaja kao i pospješivanje zdravog odnosa prema svomu tijelu. Njihov je sadržaj vidljiv u planovima sata razrednika te u dnevniku rada.

Izvješće koje slijedi obuhvatit će neke aktivnosti usmjerene na prevenciju, a nisu planirane programima sata razrednika niti operativnim programima pojedinih predmeta. Neke su već spomenute i ranije u ovom Izvješću.

1. **Rad s učenicima**
2. Aktivnost: volontiranje u dječjem domu ,,Klasje“

Razina intervencije: selektivna

Ciljana skupina: djeca bez odgovarajuće roditeljske skrbi

Učenice-sudionice: 5 (3. i 4. razred)

Broj susreta: 15

Voditeljica: pedagoginja Nina Savić, prof.

Rezultati aktivnosti: Djeca bez odgovarajuće roditeljske skrbi konstruktivno su i strukturirano provodila vrijeme tijekom radionica koje smo tamo održavale. Nastojale smo kroz igru i zabavne aktivnosti obogatiti njihovo znanje i razvijati vještine kreativnog izražavanja, povezivanja školskog gradiva sa životnim situacijama, motorike, verbalnog i likovnog izražavanja, suradničke i komunikacijske vještine. S druge strane, naše su učenice imale prigodu iznutra osjetiti život specifične skupine djece te na taj način razvijati vlastitu empatiju i razumijevanje za različite životne situacije, što vodi u prevenciju diskriminacije pa i nasilja.

1. Aktivnost: Ružičasti listopad (program s prethodnim stručnim mišljenjem)

Razina intervencije: selektivna

Ciljana skupina: učenice, majke i ostale članice obitelji, prijateljice i poznanice učenika

Broj susreta: 1

Voditeljica: Nina Savić, prof.

Rezultati: Majkama i ostalim članicama obitelji učenika poslani su informativni letci u cilju prevencije bolesti dojke.

1. Aktivnost: predavanje i prezentacija o sigurnosti u prometu (program s prethodnim stručnim mišljenjem)

Razina intervencije: selektivna

Ciljana skupina: maturanti

Učenici-sudionici: 25 (4. razred)

Broj susreta: 1

Voditelji: razrednice 4. razreda Tamara Bukalo i Sanja Zagorščak, službenici MUP-a

Rezultati aktivnosti: Maturanti su dodatno informirani o važnosti pridržavanja prometnih pravila te o štetnosti vožnje pod utjecajem alkohola, droge i sl. Prezentacijama im se to željelo i zorno predočiti i osvijestiti da nije riječ o pukoj statistici i slučajevima koji se događaju nekomu drugom, a ne njima. Ova je tema aktualna zbog činjenice da su u dobi kad većina razmišlja o polaganju vozačkog ispita.

1. Aktivnost: izložba fotografija ,,Romski otvoreni muzej“ (program s prethodnim stručnim mišljenjem)

Razina intervencije: selektivna

Ciljana skupina: srednjoškolci

Učenici-sudionici: 22 (1.-4. razred)

Trajanje: dva tjedna

Voditelji: profesorica Etike i pedagoginja, Romski resursni centar

Rezultati: Postavljanje izložbe fotografija poznatih osoba romskoga porijekla te popratni program, bio je usmjeren na suzbijanje predrasuda i diskriminacije.

1. Aktivnost: Škole za Afriku i Aziju (evaluiran program)

Razina intervencije: indicirana

Ciljana skupina: srednjoškolci

Učenici-sudionici: Bili su uključeni učenici od prvog do četvrtog razreda.

Trajanje: dva tjedna

Voditeljica: Nina Savić, prof.

Rezultati: Potpomaganjem opremanja škola u najsiromašnijim dijelovima svijeta, učinjen je korak i prema sprečavanju društvenih problema nastalih i uslijed nemogućnosti obrazovanja. Na taj način i učenici razvijaju kulturu pomaganja općenito.

1. **Rad s roditeljima**
2. Aktivnost: roditeljski sastanak

Razina intervencije: selektivna

Ciljana skupina i sudionici: roditelji učenika prvog razreda

Broj susreta: 1

Voditeljica: Nina Savić, prof.

Rezultati: Tema susreta bili su odgojni i komunikacijski stilovi te odnos prema izazovima s kojima se tinejdžeri susreću. Porazgovarali smo o nekim delikatnijim pojavama odgoja i odrastanja te dogovorili neke smjernice prema učvršćivanju partnerstva i nadopunjavanja roditelja i škole kako bi se prevenirala nepoželjna ponašanja.

1. Aktivnost: Ružičasti listopad (program s prethodnim stručnim mišljenjem)

Razina intervencije: selektivna

Ciljana skupina: učenice, majke i ostale članice obitelji, prijateljice i poznanice učenika

Broj susreta: 1

Voditeljica: Nina Savić, prof.

Rezultati: Majkama i ostalim članicama obitelji učenika poslani su informativni letci u cilju prevencije bolesti dojke. Stručnjaci su educirali učenice o prevenciji bolesti dojke.

1. **Rad s nastavnicima:** U pojedinačnim i skupim savjetovanjima s nastavnicima, planirani su i ostvarivani sati Zdravstvenoga odgoja koji se odnose na prevenciju rizičnih ponašanja.

**PEDAGOŠKA DOKUMENTACIJA**

Podatci iz e-dnevnika usklađeni su s podatcima u e-Matici i matičnim knjigama. Nastavnici su predali pedagoginji evidenciju izvannastavnih aktivnosti i zapisnike sa sastanaka aktiva.

E-dnevnici zaključeni su krajem školske godine.

Ravnatelj

Veljko Frank, prof.

**Sadržaj:**

Uvod………………2

Popis zaposlenika……………………………..2

Učenici…………………………….5

Izborna i fakultativna nastava…………………………………….5

Ostvarenje sati u nastavi……………………………..6

Pregled uspjeha i izostanaka na kraju nastavne godine…………………………….6

Negativne ocjene s obzirom na nastavne predmete zaključene na kraju nastavne godine……………………………….7

Pedagoške mjere…………………….8

Državna matura……………………..8

Značajna postignuća………………...9

Odgojno-obrazovni rad i aktivnosti škole………………………9

Ostvarenje Školskoga kurikuluma………………………………12

Provedba školskog preventivnog programa……………………..13

Pedagoška dokumentacija……………………………16